Выстава экспануецца ў будынку інстытута — былога маёнтку графіні Уваравай, дзе ў 1937-1938 гадах месцілася Кіеўскае абласное ўпраўленне НКУС Украіны. У гэтым будынку масава расстрэльвалі асуджаных да вышэйшай меры пакарання, у тым ліку па прысудах тройкі абласного ўпраўлення НКУС. Расстраляных па начах на бартавых грузавіках-палутарках ГАЗ-АА, крытых брызентам, вывозілі на спецдзялянку НКУС у Быкаўнянскім лесе пад Кіевам, дзе трупы ахвяраў скідвалі навалам у загадзя падрыхтаваныя ямы, а затым засыпалі вапнай і закідвалі зямлёю.